# Nazisploitation

Skritell ar film *Ilsa – She wolf of the SS* (1975)
An **nazisploitation**, **nazi exploitation** pe **nazi porn** zo un doare filmoù kemmesk etre filmoù istorel, filmoù spont, filmoù gwadus ha filmoù erotek, ma weler nazied o jahinañ tud en un doare kriz, revel alies, e kampoù-bac'h, toulloù-bac'h pe c'hoazh fouzhlec'hioù. Istorioù damheñvel a gaver e darn eus ar filmoù-se : merc'hed bac'het, raloc'h a wezh reoù o labourat e fouzhlec'hioù nazi, a vez jahinet ha mac'hagnet pe lazhet en un doare gwadus (*gore* e saozneg).

Ar film brudetañ en doare-se a voe savet e Kanada : *Ilsa, She Wolf of the SS* a oa bet embannet e 1975. Gwerzhet mat e voe betek dont da vezañ un heuliad filmoù. Ur wech gwelet e oa bet rastellet kalz arc'hant gant *Ilsa* evit ur priz sevel marc'had-mat e voe adkemeret an doare filmoù-se, en Italia dreist-holl. Daoust ma chome an heuliad filmoù *Ilsa* unan a zegase arc'hant, an degadoù all bet savet war ar patrom-se a voe c'hwitadennoù arc'hantel. Betek kreiz ar bloavezhioù 1980 e voe produet an doare filmoù-se a-raok mont da get.

## Doare

Ar filmoù nazisploitation zo reoù gant aktourien dianav, hag ur voujedenn vihan. Klasket e vez bamañ an arvesterien gant merc'hed noazh, feulster gwadus hag aergelc'h an Eil Brezel-bed e-kostez an nazied SS. Tabut bras ao bet tro-dro d'ar filmoù-se, o klask daoust ha ne oant ket "bruderezh" evit an trede Reich.

Dyanne Thorne zo chomet brudet-mat evit bezañ an aktourez diazez en doare filmoù-se.

Reoù erotek peurliesañ e vez ar filmoù doare nazisploitation. Un nebeud filmoù pornografek zo bet savet war ar memes patrom met n'int ket lakaet en is-rann sinema-se.

## Lennegezh israelat

Un is-rann lennegel a vez liammet ouzh an nazisploitation. En Israel nemetken, er bloavezhioù 1960, ar *Stalag fiction* a oa levrioù-godell gwerzhet a-leizh. E-pad an nazi Adolf Eichmann e 1961 e oa kroget da ziwan. Kantadoù a viliadoù a levrioù eus al lennegezh-se a oa bet gwerzhet. Diazezet e oa darn anezho war batrom House of Dolls gant Ka-tzetnik 135633. Kontañ a ra istor ur plac'hig yuzev rediet da labourat evel gast er *Joy Division* (Bloc'h 24) kamp Auschwitz.

## Listenn filmoù

### Naziploitation diazez

* 1969 : *Love Camp 7*
* 1974 : *Ilsa, la louve des SS*, sevener Don Edmonds, gant Dyanne Thorne
* 1974 : *Portier de nuit*
* 1975 : *Black Gestapo*
* 1976 : *Salò ou les 120 Journées de Sodome*, gant Pier Paolo Pasolini
* 1976 : *Des filles pour le bourreau*
* 1976 : *Salon Kitty (Madame Kitty)*, gant Tinto Brass
* 1976 : *Horreurs nazies*
* 1977 : *Holocauste nazi (Armes secrètes du IIIe Reich)*
* 1977 : *Elsa : Fraulein SS*
* 1977 : *Train spécial pour Hitler*
* 1977 : *Hôtel du plaisir pour SS*
* 1977 : *La bestia in calore*
* 1977 : *La svastica nel ventre*
* 1977 : *KZ9 lager di sterminio*
* 1978 : *Le deportate della sezione speciale S*S
* 1978 : *Le lunghe notti della Gestapo (Les Nuits rouges de la Gestapo)*

### Nazisploitation pornografek

* 1973 : *Hitler's Harlot*, gant Hy Del
* 1974 : '**, Hot Nazis gant Michael Bloomfield & Friends (film berr) 1978 : *Bordel SS*, gant José Bénazéraf
* 1980 : *Nazi Love Island (Prisoner of Paradise)*, gant Bob Chinn ha Gail Palmer
* 1982 : *Stalag 69*, gant Selrahc Detrevrep
* 1995 : *Le bambole del führer*, gant Joe D'Amato

## Notennoù ha daveennoù